**כולל קיץ-בית המדרש שערי רחמים לעדת המשהדים**

**טוש"ע יו"ד סי' קיד'- הלכות בישול עכו"ם**

**מראה מקומות ליום חמישי, טז' מנחם אב תש"ף**

1. טור ב"י פרישה וב"ח סע' ב'
2. שו"ע שם עם ט"ז וש"ך

**בהצלחה רבה!**

טור יורה דעה הלכות מאכלי עובדי כוכבים סימן קיד

כתב הרשב"א מקום שישראל נוהגין שם קולא ביין של עו"ג אפילו השכר אסור

בית יוסף יורה דעה סימן קיד

כתב הרשב"א מקום שישראל נוהגים שם קולא ביין של גוים אפילו השכר אסור. טעמו מדאמרינן בגמרא (לא:) רב שמואל בר ביסנא איקלע למרגואן אייתו ליה חמרא ולא אשתי אייתו ליה שכרא ולא אשתי בשלמא חמרא משום שימצא שכרא משום מאי משום שימצא דשימצא. ופירש רש"י למרגואן. ישראל חשודים היו ולא היו מקפידים על יינן של גוים. משום שימצא. חשד יין נסך. ושימצא דשימצא. גזרה שכרא אטו חמרא. וכתב (תוה"א ב"ה ש"א מ:) ואפשר שאין זה אלא לבעל נפש כרב שמואל בר ביסנא וחביריו אבל איניש דעלמא לא דהוי ליה כעין גזרה לגזרה ואפשר דאף לכל אדם אסור דכחדא גזרה היא וטוב ליזהר ע"כ בתורת הבית הארוך ובקצר סתם לאסור וכמ"ש רבינו בשמו:

פרישה יורה דעה סימן קיד

כתב הרשב"א מקום שישראל נוהגין שם קולא ביין של גוים אפילו השכר אסור. ב"י פירש וז"ל מי שנתאכסן עמהן אסור לשתות עם אותן ישראלים אפילו שכר גזירה שמא ישתה עמהן יין והם חשודים שיתנו לו יין של גוים שהרי גם הם שותין אותו עכ"ל. אמת שכן הוא משמעות דברי הרשב"א בתורת הבית הארוך וכן מוכח מן הגמרא וכמ"ש בדרישה אלא שעל רבינו קשה אם הוא הבין דברי הרשב"א כמו שהבינם ב"י אם כן טעם איסור שכר זה אינו אלא משום שמא יתנו לו לשתות יין נסך ואם כן קשה מה עניינו לכאן שהרי כאן לא מיירי אלא באיסורי משום חתנות ובהלכות יין נסך היה לו לרבינו לכתוב דין זה. ויש לומר משום דסתם יינם לא אסרו אלא משום חתנות וכמו שכתב רבינו בר"ס קכ"ג משום הכי כתבו רבינו כאן ללמדינו שאף שלא אסרו בבית ישראל משקים של גוים משום גזירת חתנות בכה"ג דישראל חשודין הן אסור לשתות עמהן אפילו בביתם שכר שלהם משום גזירת חתנות והיינו שיתן לו לשתות סתם יינם של גוים ואית בהו משום גזירת חתנות. גם יש לומר דרבינו סבירא ליה דאין לאסרו מדינא כי אם המתאכסן שם בבית גוי דמותר לשתות עמהן שכר כמ"ש לפני זה ובאלו דאין נזהרין החמירו משום דגוי דאותו מקום רגילין שהישראל הדרים שם שותין גם כן יינם ויסברו דגם הישראל שהתאכסן שם הוא בר הכי ויתן לפניו יין במקום שכר אבל עם ישראל שאינו נזהר סבירא ליה לרבינו בשם רשב"א דאין ליזהר מדינא דאף דהישראל שותה יין נסך היינו למלא תאוותו אבל להכשיל לישראל הנזהר אין חושדין אותו ואף דהגמרא איירי בישראל שנתאכסן אצל ישראל הא כתב הרשב"א עליו אפשר דהחמיר על עצמו לבד ואף דמסיק הרשב"א דטוב להחמיר מכל מקום מדסתם בתורת הבית הקצר וכתב לאסור ולא לשם חומרא משמע ליה לרבינו דסתם אסור דכתב איירי דוקא בנתאכסן אצל גוי ועיין לקמן סימן קי"ט (עמ' נד): ומורי ורבי ביאר דברי רבינו וז"ל נראה לי דוקא במקום שמקילין קאמר אבל האידנא בעו"ה שנעשה בקצת מקומות היתר גמור מותר לשתות שם שכר מן הגוי רק שלא ישתה בביתו עכ"ל מורי ורבי משמע מדבריו שהוא מבאר דברי רבינו שבמקום שנוהגין להקל ביין של גוי אסור לשתות שם שכר מן הגוים דחיישינן שמא ישתו גם כן יין של גוי הואיל ונוהגין שם קולא ועשו סייג וגדר לאסור גם השכר כדי שלא להקל ביין ולפ"ז שייך שפיר דין זה לכאן דלעיל כתב שכר של גוים לא אסרו אלא בבית גוי אבל בבית ישראל מותר וקאמר רבינו וכתב הרשב"א וכו' רוצה להשמיענו דלפעמים שכר של גוים אף בבית ישראל אסור ואף על פי שאין משמעות הגמרא כן לא עלה על דעת רבינו מדברי רשב"א בת"ה הקצר שלמד דין זה מגמרא זאת. ומ"ש מורי ורבי אבל האידנא כו' מותר לשתות שכר טעמו דהואיל ונוהגין היתר גמור ליכא למיחש שאם ישתו שכר שאתו למטעי דהכל יודעין איסור יין נסך ואין שייך לנהוג היתר גמור אם לא לעוברין על דת ולא שייך למימר שיטעו בזה אבל בבית הגוי על כל פנים אסור משום חתנות וכמ"ש בריש הסימן:

ב"ח יורה דעה סימן קיד

כתב הרשב"א מקום שישראל נוהגין שם קולא וכו'. אף על גב דתלמוד ערוך הוא דרב שמואל בר ביסנא איקלע למרגואן דהיו חשודין על יין של גוים ולא אשתי אפילו שיכרא דגזר שיכרא אטו חמרא אפשר שאין זה מדינא אלא הרחקה יתירה דקעביד איהו לנפשיה ממדת חסידות ומשום הכי לא הביאוהו האלפסי והאשר"י בפסקיהם דסבירא להו דלאו דינא הכי גם בתורת הבית הארוך (ב"ה ש"א מ ב) כתב דאפשר דאין זה אלא לבעל נפש ומכל מקום בקצר (שם מ א) כתב בסתם דאסור וכתבו רבינו על שמו ואין פירוש דאסור לשתות עם החשודים אלא רצונו לומר דאפילו להביא השכר לביתו אסור לשתותו וז"ש מקום שישראל נוהגין שם קולא וכו' אפילו השכר אסור שם פירוש דלגמרי אסור לשתותו שם באותו מקום משום גזירה שיכרא אטו חמרא והכי משמע לישנא דתלמודא אייתי ליה שיכרא ולא שתי משמע שהביאו השכר לאושפיזא ולא שתי ומצאתי בהגהת מהרש"ל אהא דכתב הרשב"א מקום שישראל נוהגין שם קולא וכו' נראה בעיני דוקא במקום שמקילין קאמר אבל האידנא בעונותינו הרבים שנעשה להן כהיתר גמור במקצת מקומות מותר לשתות שם שכר מן הגוים רק שלא ישתה בביתו עכ"ל ולא הבנתי טעמו דכיון דמשום גזירה שיכרא אטו חמרא אסרינן לה בכל ענין אסור אלא נראה לי לומר דדוקא כעובדא דגמרא דהמקום מרגואן כל יושביה היו ישראל והיו חשודים על יינן של גוים הלכך אסור לקנות שכר מהם ולהביאו לביתו גזירה שיכרא אטו חמרא שמא יבא לקנות מהם גם יין אבל האידנא דרוב העיר גוים אף על פי שישראל שבתוכה הם חשודין ואסור לקנות אפילו שכר מישראלים שבתוכה מכל מקום מן הגוי שרי לקנות שכר דלא גזרינן אם יקנה מן הגוי שכר שיקנה ממנו גם יין וזה ודאי דבר שהדעת מכרעת עליו והוא אמת באין ספק:

ב"ח יורה דעה סימן קיד

[קונטרס אחרון] כתב הרשב"א מקום שישראל נוהגים שם קולא ביין של גוים וכו'. מהרו"ך ז"ל (פרישה סק"ב) פירש דהמתאכסן אצל גוי במקום שישראל נוהגים שם קולא ביין של גוים אסור לו לקנות שכר מן הגוים ולשתותו אבל עם ישראל עצמו שאינו נזהר שרי מדינא לשתות שכר עמו ע"כ היפך הקערה על פיה התיר מה שאסור ואסר מה שמותר ושרא ליה מאריה גם הביא דברי מהרש"ל ופירש דבריו ועיין בחיבורי בכל זה גם ביארתי שם דלא כמהרש"ל ז"ל [עד כאן]:

שולחן ערוך יורה דעה הלכות מאכלי עובדי כוכבים סימן קיד סעיף ב

מקום שישראל נוהגין קולא ביין של עובד כוכבים, ד <ג> ז> אף השכר אסור.

ט"ז יורה דעה סימן קיד ס"ק ג

אף השכר אסור. כתב רש"ל נ"ל דוקא במקום שמקילין קאמר אבל האידנא שנעשה בקצת מקומות בעו"ה היתר גמור מותר לשתות שם שכר מן עובד כוכבים רק שלא ישתה בביתו עכ"ל. ביאור דבריו דדוקא במקום שיודעים שיש איסור ביין של עובדי כוכבים רק שנוהגין בו קולא שם עשו חכמים היכרא שלא ישתה שם שכר אטו חמרא שירגישו שלא יקילו עוד אבל במקומות שנוהגים היתר גמור והם סבורים שאין כאן איסור כלל נמצא שלא ידעו ממה להפריש כי היתר גמור הוא בעיניהם ע"כ אין שייך בזה גזירה ומותר לשתות שם שכר בין מישראל בין מעובד כוכבים ומו"ח ז"ל נטה הדרך כפי דברי רש"ל הללו לפרשם שמן ישראל אסור ומן העובד כוכבים שרי ואינו מסתבר:

ש"ך יורה דעה סימן קיד ס"ק ד

אף השכר. של ישראל אסור גזירה אטו יין שלהן ועפ"ר וב"ח: